**Дүртенсе класс уҡыусыларының сығарылыш кисәһенең сценарийы.**

**1. Йыр “Өйрәтәләр мәктәптәрҙә”**

**2. Шиғырҙар.**

***1-се уҡыусы***

Иҫемдә алтын һуҡмаҡҡа

Тәү аяҡ баҫҡан көнөм.

Тәү тапҡыр мәктәп ишеген

Үрелеп асҡан көнөм.

**2-се уҡыусы**

Шул көндәрҙән башлап, уҡытыусым,

Беҙгә ярҙам ҡулы һуҙҙың һин.

Ауыр минуттарҙа кәңәш бирҙең,

Белем донъяһына илтең һин.

**3-сө уҡыусы**

Һинән алдыҡ беҙ күп яҡтылыҡ,

Һин өйрәттең беҙҙе яҡшыға.

Уҡытыусым! Ышанысыңды

Тырышырбыҙ һәр саҡ аҡларға.

**4-се уҡыусы**

Иҫтә әле ҡәләм тотҡан ҡулым

Бармай ине дәфтәр юлынан.

Өйрәттегеҙ беҙҙе яҙарға һеҙ

Тотоп башта кескәй ҡулдарҙан.

**3. Уҡытыусы һүҙе.**

Ҡәҙерле уҡыусыларым! Әле ҡасан ғына һеҙ мәктәпкә барырға әҙерләнеп йөрөй инегеҙ. Мәктәп костюмдарын әллә нисә тапҡыр кейеп ҡаранығыҙ. “1 сентябрь ҡасан етә?,-тип , ата-әсәләрегеҙҙе аптыратып бөткәнһегеҙҙер. Мәктәптә һеҙҙе мин – беренсе уҡытыусығыҙ, ҡаршы алдым һәм етәкләп “Белем иленә “алып индем.

2013 йылда

Килдегеҙ 1-се класҡа.

Тиктормаҫтар, шаян инегеҙ,

Һикерҙегеҙ ҙә , уйнанығыҙ ,

Ҡайһы саҡта илаштығыҙ.

Ә мин түҙергә тырыштым шул саҡта…

Ҡәҙерле  балалар. Бөгөн миңә һеҙҙең менән хушлашыу бер аҙ моңһоу ҙа, күңелле лә. 4 йыл буйына  беҙ белем тауына  бергә күтәрелдек. Алда әле һеҙ үтәсәк юлдар бик оҙон һәм бормалы. Һикәлтәләре лә булыр. Ләкин юғалып ҡалмағыҙ. Ҡыйыу алға барығыҙ. Уңыш тик ҡыйыуҙарҙы ғына  ярата.

**4. Шиғырҙар.**

1.Әгәр ниcәү, тиһәгеҙ?

Бер класта  16 - быҙ.

Айырылмаҫ дуҫ булып

Татыу булып үҫәбез.

2.Бөгөнгөләй күҙ алдымда тора

Осар ҡоштай йөрөгән сағым.

Сумка тотоп белем алырға, тип

Борма һуҡмаҡ буйлап атлауым.

3.Уҡытыусы ярҙамы менән   беҙ,

Барып еттек 1- ҙән 4- кә.

Осар ҡоштай ҡанатланып,

сыҡтыҡ фән тигән доньяға.

 4.Беҙҙең өсөн һәр берегеҙ

Кәңәшселәр булдығыҙ

Кәрәк саҡта беҙгә һеҙ

Ярҙам ҡулы һуҙҙығыҙ.

5.Белем бирҙегеҙ беҙгә

Тәртипкә  өндәнегеҙ

Рәхмәттәр генә яуһын

Бары шул теләгебеҙ.

6.Изге  кеше уҡытыусы

Ул балалар уҡыта.

Кескәй генә балаларға

белем нурын тарата.

 7.Ваҡытыңды йәлләмәйсә

Төрлө һөнәр өйрәттең.

Намыҫ менән йәшәгеҙ, тип

һәр көндө беҙгә әйттең.

8.Оҙон ғүмер ,бәхет, шатлыҡ

Теләйбеҙ бөгөн һеҙгә.

Йылмайыуҙар ҙур шатлыҡтар

Балҡыһын йөҙәгөҙҙә.

 9.Әйе ,хәҙер  зурҙар  беҙ

Башланғыстан китәбез.

5- нсе класс уҡыусылары

Инде хәҙер булабыҙ.

10.Ҙур үҫтек инде хәҙер

5- селәр булабыҙ,

Артабан да тырышып

Яҡшы итеп уҡырбыҙ.

11. Уҡырбыҙ 4- кә, 5- кә,

Итәғәтле булырбыҙ,

Алдашмабыҙ һис ҡасан

намыҫлы  ла булырбыҙ.

12. Уҡыу йылдары беҙгә

Бары  уңыш килтерер,

Диктанттар 5-кә яҙылыр ,

Мәсьәләләр сиселер.

**5. Йыр “Уҡытыусым”**

**6. Һауа торошон күҙаллау.**

        -  Ә хәҙер  һауа торошо тыңлағыҙ. Бөгөн кис бөтәһенең дә йылмайыуынан күңелле буласак. Тик бер нисә минутка , 4-се класс менән хушлашҡан өсөн, аҙ  ғына моңһоу буласаҡ. Йәй бигерәк тә һәйбәт булмаҡсы. Ҡыҙҙар  һәм малайҙар үҫерҙәр, сынығырҙар.Ә инде көҙ, 5-се класта түккән тир бөртөктәренән   әҙерәк еүешерәк булыр. Ләкин тир- күҙ йәше түгел. Һауа торошон күҙ йәштәре менән боҙмаҫ өсөн , йәй буйына ҡабатлау таблицаһын, уҡыуҙы онотмағыҙ.

**7. Уҡытыусы һүҙе.**

- Ҡәҙерле балалар! Һеҙҙе ысын күңелемдән ошо иҫтәлекле , шатлыҡлы көн менән ҡотлайым. Һеҙгә ҡоростай ныҡлы сәләмәтлек, шоморт сәскәһеләй аҡ бәхеттәр, бөтмәҫ-төкәнмәҫ шатлыҡтар теләйем. Алдағы юлдарығыҙ таң нурылай яҡты, Салауат күпереләй нурлы булһын, хыялдарығыҙ тормошҡа ашһын! Ә хәҙер үткән уҡыу йылдарына әйләнеп ҡайтайыҡ. **(Слайд-шоу.)**

**8. Фотоһүрәттәр менән альбом һәм уҡыусыларҙың беренсе кластағы эштәрен иҫтәлеккә тапшырыу.**

**9. Ата – әсәләрҙе бүләкләү.**

**10. Байрам сәйе эсеү.**

**11. Уйындар:**

1) “Был һандар ниндәй ваҡиғаны хәтерләтә?”

2) “Журнал буйынса теҙел”

3) Уҡытыусының күҙаллауы. «Үҫкәс һин ниндәй һөнәр эйәһе булырһың?»

4) “Эшләпә»